המפץ הגדול (סדרת טלוויזיה)

המפץ הגדול (באנגלית: The Big Bang Theory, בתרגום חופשי: תאוריית המפץ הגדול) היא סדרת סיטקום אמריקאית ששודרה מ-24 בספטמבר 2007 ועד לסיומה ב-25 במאי 2019 במשך 12 עונות ו-279 פרקים. הסדרה נוצרה והופקה על ידי צ'אק לורי וביל פראדי, בשיתוף חברת האחים וורנר. פרק הפיילוט של הסדרה שודר ברשת CBS ב-24 בספטמבר 2007.

באוגוסט 2009 זכתה הסדרה בפרס TCA בעבור "סדרת הקומדיה הטובה ביותר". בספטמבר 2017 עלתה לשידור סדרת הספין אוף שלה, "שלדון הצעיר".

==רקע==
הסדרה מתמקדת בחמש דמויות המתגוררות בפסדינה, קליפורניה: לאונרד הופסטטר (ג'וני גאלקי) ושלדון קופר (ג'ים פרסונס), שניהם פיזיקאים במכון הטכנולוגי של קליפורניה, העוסקים בפיזיקה ניסויית ובפיזיקה תאורטית בהתאמה, ושותפים לדירה; פני (קיילי קווקו), מלצרית ששואפת להיות שחקנית ומתגוררת בדירה הסמוכה אליהם; ושני חבריהם ועמיתיהם לעבודה של לאונרד ושלדון, מהנדס אווירונאוטיקה הווארד וולוויץ (סיימון הלברג) והאסטרופיזיקאי ראג'ש קוטרפאלי (קונאל נייאר). במשך הזמן, דמויות משנה שהופיעו בסדרה הפכו לדמויות ראשיות, ביניהן מדענית המוח איימי פארה פאולר (מים ביאליק), המיקרוביולוגית ברנדט מריאן רוסטנקובסקי-וולוויץ (מליסה ראוך) ובעל חנות הקומיקס סטיוארט בלום (קווין ססמן).

לאונרד, שלדון, הווארד וראג', כולם חנונים, מוזרים מבחינה חברתית ועמיתים לעבודה. הם נוהגים לאכול יחד לעיתים קרובות בדירתם של לאונרד ושלדון, לבלות בחנות הקומיקס של סטיוארט ולהתווכח על נושאים מדעיים ומדע בדיוני. מאפיין משותף של המדענים הוא אי-השתלבות חברתית ועולם פנימי בו קומיקס ומדע בדיוני תופסים מקום נרחב. בדיחות רבות נסובות סביב הניגוד הקומי בין החנוניות והאינטלקט של ארבעת הגברים לכישוריה החברתיים של פני. בסדרה ישנו גם מעין 'הומור פנימי' בנוגע לתחומי המדע ופיזיקה בפרט. הסדרה ספגה ביקורות שליליות בנוגע לתכנים הסקסיסטיים שבה.<ref></ref>

==סקירת הסדרה==
{| class="wikitable"
! align="center" rowspan="2"|עונה
! align="center" rowspan="2"|מספר הפרקים
! align="center" colspan="2"|תאריך השידור הראשוני 
|-
!הפרק הראשון
!הפרק האחרון
|-
| align="center"|1 || align="center"|17 || 24 בספטמבר 2007 || 19 במאי 2008
|-
| align="center"|2 || align="center"|23 || 22 בספטמבר 2008 || 11 במאי 2009
|-
| align="center"|3 || align="center"|23 || 21 בספטמבר 2009 || 24 במאי 2010
|-
| align="center"|4 || align="center"|24 || 23 בספטמבר 2010 || 19 במאי 2011
|-
| align="center"|5 || align="center"|24 || 22 בספטמבר 2011 || 10 במאי 2012
|-
| align="center"|6 || align="center"|24 || 27 בספטמבר 2012 || 16 במאי 2013
|-
| align="center"|7 || align="center"|24 || 26 בספטמבר 2013 || 22 במאי 2014
|-
| align="center"|8 || align="center"|24 || 25 בספטמבר 2014 || 7 במאי 2015
|-
| align="center"|9 || align="center"|24 || 21 בספטמבר 2015 || 12 במאי 2016
|-
| align="center"|10 || align="center"|24 || 19 בספטמבר 2016 || 11 במאי 2017
|-
| align="center"|11 || align="center"|24 || 25 בספטמבר 2017 || 10 במאי 2018
|-
| align="center"|12 || align="center"|24 || 24 בספטמבר 2018 || 16 במאי 2019
|}

==שחקנים ודמויות==

{| class="wikitable"
! 
! שם הדמות
! אודות הדמות
|-
| align="center" |<big></big>מרכז || || פיזיקאי העוסק בפיזיקה ניסויית ובעל מנת משכל של 173. קיבל את תואר ה-Ph.D שלו בגיל 24. הוא במקור מניו ג'רזי וכיום גר בשותפות עם חברו ועמיתו לעבודה ד"ר שלדון קופר. עם תחילת הסדרה, הכותבים מיד רמזו לרומנטיקה פוטנציאלית בינו לבין פני השכנה, והמתח ביניהם נחקר לעיתים קרובות, כולל מספר דייטים מזדמנים. בעונה השלישית, לאונרד ופני התחילו לצאת, כאשר מערכת היחסים ביניהם כללה מספר פרידות וחזרות עד לפרידה הסופית בסוף העונה השלישית בגלל שלאונרד אמר לפני שהוא אוהב אותה והיא נבהלה ונפרדה ממנו. בעונה החמישית, לאונרד ופני חזרו סופית להיות ביחד, למה שהם כינו "מבחן יחסי בטא", שבו כל אחד מהם יכול לדווח על "באג" לשני ועל השני לתקן אותו. בסוף העונה החמישית, אף הציע לה להתחתן איתו אך זו סירבה. פני הצהירה לראשונה את אהבתה אליו לאחר הצעה זו, בתחילת העונה השישית. מאז הם לא נפרדו, ובסוף הם נישאים. כשפני מחליטה שהיא לא רוצה להביא ילדים לעולם, לנארד צריך להתמודד עם החלטתה. אבל בסוף העונה האחרונה מתגלה כי פני שינתה את דעתה, וכי הזוג מצפה לילד. מלבד פני יצא עם עוד מספר נשים במהלך הסדרה: ג'ויס קים, איתה יצא אחרי שעבר לגור עם שלדון, התגלתה כמרגלת מצפון קוריאה, לזלי וינקל פיזיקאית ניסויית, שבעיקר ניצלה אותו ליחסים מיניים, הרופאה ד"ר סטפאני ברנט ופרייה אחותו של ראג'.
|-
| align="center" |<big></big>מרכז || שלדון קופר || נולד וגדל במזרח טקסס וקיבל חינוך נוצרי אדוק, כיום הוא גר בשותפות עם לאונרד. כילד מחונן החל ללמוד במכללה בגיל 11, מיד עם סיום לימודיו בכיתה ה' (למרות שבסדרה הבת "שלדון הצעיר" נטען כי למד בכיתה ט' כבר בגיל 9) החל את לימודי תואר שני בגיל 14 וקיבל תואר דוקטור בגיל 16. שלדון הוא פיזיקאי תאורטי העוסק בחקר מכניקת הקוונטים ותורת המיתרים. לשלדון יש תואר מוסמך אוניברסיטה, שני תוארי Ph.D, ומנת משכל של 187. הוא מפגין דבקות בשגרה כי שינויים מפחידים אותו, הוא חסר כישורים חברתיים ויש לו חוסר הבנה בסיסי של אירוניה וסרקזם. ההתייחסות לשלדון היא כאל אדם א-מיני, מפני שהוא מעולם לא ניסה ליצור קשר פיזי עם בחורה. שלדון הוא חסר ענווה לחלוטין, כאשר הוא לעיתים קרובות מתגאה באינטליגנציה "העילאית" שלו וממעיט בזו של חבריו. כשהוא מדבר בעוקצנות או מתבדח, מילת המפתח שלו היא "בזינגה". שלדון מצטייר לעיתים כקטנוני וילדותי, הוא גם יכול להיות די מרושע ואין לו טקט. כשהוא נעשה מתוסכל, מפחד שהוא יפסיד בוויכוח, או מתקשה לשמור על סוד, הוא סובל מעוויתות פנים שקשה לו לשלוט בהן. לשלדון יש טקסים רבים והוא לא מסוגל להתמודד עם דברים לא גמורים (על אף שזה לא מצוין מפורשות בסדרה, לפי מאפייני התנהגות אלו אפשר לאפיין את שלדון כבעל תסמונת אספרגר). בעונה הרביעית, הוא נפגש לראשונה עם איימי פארה פאולר, שהופכת להיות החברה שלו ובסופו של דבר אשתו. השניים משתפים פעולה באופן מקצועי ומפתחים תאוריה פיזיקלית, עליה הם זוכים בפרק סיום הסדרה בפרס נובל.
|-
| align="center" |<big></big>מרכז || פני || פני, שנולדה וחיה בנברסקה, עוברת לקליפורניה, לדירה ממול שלדון ולאונרד. הדמות היחידה מבין הדמויות הראשיות שאינה קשורה למדע. היא שואפת להיות שחקנית מפורסמת, אך לא הצליחה להתקדם בכך עד כה. לאורך כל הסדרה, היא עבדה כמלצרית במסעדה ברשת צ'יזקייק פקטורי, אך התפטרה באמצע העונה השביעית, על מנת להתמסר לקריירת המשחק שלה. לאחר שהבינה כי הקריירה שלה לא תצליח להתקדם, ברנדט עוזרת לפני לקבל משרה כאשת מכירות בחברת התרופות שבה היא עובדת. היא מאוד מצליחה בתפקידה, גם אם היא לא מאוד אוהבת את המשרה. במהלך הסדרה פני נחשפת לעולמם התרבותי של החבורה והם נחשפים לשלה. שם המשפחה של פני אינו ידוע. פני אמרה ללאנרד שאינה רוצה להביא ילדים לעולם, ולאנרד קיבל את החלטתה. אך בסוף העונה האחרונה מתגלה כי שינתה את דעתה וכי הם עומדים להיות הורים.
|-
| align="center" |<big></big>מרכז || הווארד וולוויץ || הווארד עובד כמהנדס אווירונאוטיקה וגר עם אמו. אביו נטש את המשפחה כשהיה בן 11. הוא יהודי, ומזכיר זאת לעצמו ולאחרים בכל פעם כשהוא אוכל מזון לא כשר. בניגוד לשלדון, לאונרד וראג' - להווארד אין תואר Ph.D (דוקטורט), מה שגורם לשלדון לזלזל בו ובהשכלתו, והוא "מכפר" על כך באמצעות אזכור תמידי שיש לו תואר מאסטר בהנדסה (M.Eng - Master's Degree In Engineering) מהמכון הטכנולוגי של מסצ'וסטס (MIT) ושאת הפריטים שהוא בונה שולחים לחלל, בניגוד לעבודה ה"חסרת תכלית" של חבריו. בסוף העונה החמישית, אף טס לחלל להתקין את אחד העיצובים שעשה. בעונות הראשונות של הסדרה, התחיל עם כל אשה בטווח ראייתו וסיפק משפטי פתיחה בוטים. בעונה השלישית, פני ולאונרד משדכים בינו לבין ברנדט ובסופו של דבר הם מתחתנים בסוף העונה החמישית. הוא דובר שמונה שפות שונות, כולל אנגלית, צרפתית, רוסית, מנדרינית, פרסית, עברית, שפת הסימנים, וקלינגונית (השפה המדוברת בידי אחד מגזעי החייזרים ביקום הבדיוני של מסע בין כוכבים). לו ולברנדט יש בן ובת.
|-
| align="center" |<big></big>מרכז || ראג'ש קוטרפאלי || אסטרופיזיקאי אשר נולד בניו דלהי, בירת הודו. משפחתו בהודו עשירה מאוד, הוא נשאר בקשר עם הוריו בהודו על ידי שימוש במצלמת רשת. ראג' ביישן בקרבת נשים ובמחצית מהסדרה לא היה מסוגל לדבר לידן, אלא אם היה תחת השפעת אלכוהול או תרופות. עקב אי יכולתו לדבר כאשר אישה נמצאת בחדר, בכל פעם שפני (או בחורה אחרת) הייתה עם הבנים, הוא נהג ללחוש באוזנו של הווארד את כל מה שרצה להגיד. במהלך העונה השישית הוא מתחיל לאמץ כלבה בדירה שלו. בפרק האחרון של העונה השישית, ראג', אשר היה שבור לב מפרידתו מחברתו, מתגבר על חוסר יכולתו לדבר עם נשים ומדבר עם פני. מאז יכול לדבר איתן, ללא צורך באלכוהול במערכת העיכול שלו. יש לו טעם מאוד נשי ולעיתים קרובות לוקח על עצמו תפקידים נשיים סטראוטיפיים. הקשר בין ראג' להווארד מוצג לעיתים קרובות באופן המזכיר קריקטורות של קשרי נישואין גרועים, כולל ריבים בלתי פוסקים, היעלבויות, דרישה לדעת מה השני עושה בכל רגע נתון, ועוד. בעונה האחרונה ראג' מחליט להענות לבקשת אביו ולקבל שידוך. השידוך לבסוף לא יוצא לפועל, אחרי שראג' מבין שזה לא באמת מה שהוא רוצה.
|-
| align="center" |<big></big>מרכז || איימי פארה פאולר || מופיעה לראשונה בסוף העונה השלישית, לאחר שהווארד וראג' חיפשו התאמה לשלדון באתר היכרויות. ידידה קרובה של שלדון, מעין גרסה נשית של דמותו. בעונות הראשונות שלה בסדרה היא הייתה (בדומה לשלדון) מתנשאת, מתקשה להבין הומור, מסתייגת מסיטואציות חברתיות, וכל הדמויות, מלבד שלדון, התקשו לסבול אותה, אך לאחר מספר עונות היא הפכה לחלק מן החבורה. בעקבות חברותה עם פני היא מכירה צדדים חדשים בעצמה, הקשורים לנשיות, לעיתים קרובות בצורה גסה המעוררת אי נוחות לפני וברנדט. אך הן מבינות שאין לאיימי כוונה רעה, ומקבלות אותה בכל זאת. בעונה החמישית (פרק 10) שלדון מציע לאיימי להיות חברה שלו (אפלטונית) ואף מנסח את "הסכם מערכת יחסים" אשר מגדיר את היחסים שלהם. איימי עוברת לגור עם שלדון, בזמן שהדירה שלה עוברת שיפוצים, והשניים מחליטים להפוך את הסידור קבוע. בסוף העונה העשירית שלדון מציע לה להתחתן. בסוף העונה ה-11 הם מתחתנים. מפתחת עם שלדון תאוריה פיזיקלית חדשה, ולבסוף מועמדת בזכותה לפרס נובל. בסיום העונה האחרונה איימי יחד עם שלדון זוכים בפרס נובל.
|-
| align="center" |<big></big>מרכז || || חברה טובה של פני שעבדה איתה במסעדה. פני ולנרד שידכו אותה להווארד בעונה השלישית, אך לאחר מספר פרקים הם נפרדו, ולאחר מכן חזרו בעונה הרביעית. בעונה הרביעית מתארסת להווארד ובסוף העונה החמישית הם נישאים. עובדת במלצרות עם פני עד להשלמת תואר שלישי. דמות חביבה על כולם ומנומסת למדי עד שהיא מתחילה לעבוד בחברת תרופות עם הרבה כסף ומאז היא מתעצבנת די בקלות ונשמעת כמו אמו של הווארד. נותנת לפני הזדמנות להוכיח את עצמה כמובילה של צוות מכירות לתרופה החדשה שלה. לה ולהווארד יש שני ילדים (בן ובת).
|}

==הפקה==
פרק הפיילוט של הסדרה פורסם להורדה בחינם דרך iTunes עוד לפני שידורו הראשון ברשת CBS. הפרק שודר לראשונה ב-24 בספטמבר 2007. לאחר שידור זה אושרה הפקת עונה שלמה בעלת 22 פרקים לסדרה.

דייוויד זלצברג, פרופסור לפיזיקה ואסטרונומיה מאוניברסיטת קליפורניה בלוס אנג'לס, מייעץ לצוות הכותבים של הסדרה בכל הנוגע לצד המדעי של הסדרה - משוואות, מחקרים, ודיאגרמות. בצורה זו כל אזכור מדעי בסדרה על ידי אחת מהדמויות "החכמות" הוא מציאותי.

הדמויות הראשיות של הסדרה נקראות על שם המפיק והבמאי המנוח שלדון לאונרד.

==רייטינג==
{| class="wikitable" border="1" style="width:99%;"
|- style="background-color:#E0E0E0"
! עונה
! משבצת שידור
! פרקים
! תחילת העונה
! סיום העונה
! שנות שידור
! דירוג
! צופים(במיליונים)
|- style="background-color:#F9F9F9"
! style="background:#f9f9f9;text-align:center;" | 1
! style="background:#f9f9f9;font-size:11px;font-weight:normal;text-align:right;line-height:110%;" | ימי שני, 20:30
! 17
| 24 בספטמבר 2007
| 19 במאי 2008
| style="font-size:11px;text-align:center;" |2007–2008
| style="text-align:center" | #68
| style="text-align:center" | 8.31
|- style="background-color:#F9F9F9"
! style="background:#f9f9f9;text-align:center;" | 2
! style="background:#f9f9f9;font-size:11px;font-weight:normal;text-align:right;line-height:110%;" rowspan="1" | ימי שני, 20:00
! 23
| 22 בספטמבר 2008
| 11 במאי 2009
|style="font-size:11px;text-align:center;" |2008–2009
| style="text-align:center" | #44
| style="text-align:center" | 10.00
|- style="background-color:#F9F9F9"
! style="background:#f9f9f9;text-align:center;" | 3
! style="background:#f9f9f9;font-size:11px;font-weight:normal;text-align:right;line-height:110%;" rowspan="1" | ימי שני, 21:30
! 23
| 21 בספטמבר 2009
| 24 במאי 2010
| style="font-size:11px;text-align:center;" |2009–2010
| style="text-align:center" | #12
| style="text-align:center" | 14.12
|- style="background-color:#F9F9F9"
! style="background:#f9f9f9;text-align:center;" | 4
! style="background:#f9f9f9;font-size:11px;font-weight:normal;text-align:right;line-height:110%;" rowspan="6" | ימי חמישי, 20:00
!24
| 23 בספטמבר 2010
| 19 במאי 2011
| style="font-size:11px;text-align:center;" |2010–2011
| style="text-align:center" | #13
| style="text-align:center" | 13.14
|- style="background-color:#F9F9F9"
! style="background:#f9f9f9;text-align:center;" | 5
! 24
| 22 בספטמבר 2011
| 10 במאי 2012
| style="font-size:11px;text-align:center;" |2011–2012
| style="text-align:center" | #8
| style="text-align:center" | 15.82
|- style="background-color:#F9F9F9"
! style="background:#f9f9f9;text-align:center;" | 6
! 24
| 27 בספטמבר 2012
| 16 במאי 2013
| style="font-size:11px;text-align:center;" |2012–2013
| style="text-align:center" | #3
| style="text-align:center" | 18.68
|- style="background-color:#F9F9F9"
|- style="background-color:#F9F9F9"
! style="background:#f9f9f9;text-align:center;" | 7
! 24
| 26 בספטמבר 2013
| 22 במאי 2014
| style="font-size:11px;text-align:center;" |2013–2014
| style="text-align:center" | #5
| style="text-align:center" | 19.96
|- style="background-color:#F9F9F9"
! style="background:#f9f9f9;text-align:center;" | 8
! 24
| 25 בספטמבר 2014
| 7 במאי 2015
| style="font-size:11px;text-align:center;" |2014–2015
| style="text-align:center" | #2
| style="text-align:center" | 19.05
|- style="background-color:#F9F9F9"
! style="background:#f9f9f9;text-align:center;" | 9
! 24
| 21 בספטמבר 2015
| 12 במאי 2016
| style="font-size:11px;text-align:center;" |2015–2016
| style="text-align:center" | #2
| style="text-align:center" | 20.37
|- style="background-color:#F9F9F9"
|}

== סדרת-בת ==

בנובמבר 2016 פורסם כי CBS נמצאת במשא ומתן ליצור סדרת-בת עבור "המפץ הגדול" אשר מתמקדת בדמותו של שלדון קופר כילד צעיר. סדרת הפריקוול, המתוארת כ-"קומדיה משפחתית בסגנון מלקולם באמצע המצולמת במצלמה יחידה", הופקה על ידי צ'אק לורי וסטיבן מולארו, ועלתה לשידור ב 2017–2018 לצידה של עונה 11 של "המפץ הגדול". את הרעיון הראשוני של הסדרה הגה ג'ים פרסונס, שהציע אותו למפיקי "המפץ הגדול". בתחילת מרץ 2017, איאן ארמיטאג', אז בן 9, לוהק לגלם את דמותו של שלדון קופר הצעיר. לתפקיד אמו, מרי קופר, לוהקה השחקנית זואי פרי, בתה האמיתית של השחקנית לורי מטקאלף המגלמת את דמותה של מרי קופר בסדרת-האם, "המפץ הגדול".

ב-13 במרץ 2017 CBS הזמינה את הספין אוף שלדון הצעיר. ג'ון פאברו היה הבמאי והמפיק של פרק הפיילוט. הסדרה, עקבה אחר שלדון קופר בן ה-9, הלומד בבית ספר תיכון במזרח טקסס. לצידם של איאן ארמיטאג' בתפקיד שלדון קופר בן ה-9, וזואי פרי בתפקיד אמו מרי, כיכבו בסדרה לאנס ברבר (בתפקיד ג'ורג' קופר האב, אביו של שלדון), רייגן רבורד (בתפקיד מיסי קופר, אחותו התאומה של שלדון) ומונטנה ג'ורדן (בתפקיד ג'ורג' קופר הבן, אחיו הגדול של שלדון). ג'ים פרסונס נתן את קולו בסדרה בדמותו של שלדון קופר הבוגר, כדמות המספר של הסדרה.

מפיקי הסדרה הם פרסונס, לורי, מולארו וטוד ספיבק, עבור חברות ההפקות Chuck Lorre Productions, Inc בשיתוף עם האחים וורנר. הסדרה עלתה לשידור ב-2 בנובמבר 2017, ושודרה מיד לאחר "המפץ הגדול". "הצצה" לתוכנית החדשה שודרה ב-25 בספטמבר 2017. הסדרה הסתיימה לאחר כ-7 עונות, במאי 2024.

== קישורים חיצוניים ==

* 

* 
* 
* 
* 

== הערות שוליים ==

 

*
קטגוריה:האחים וורנר: סדרות טלוויזיה
קטגוריה:המכון הטכנולוגי של קליפורניה
קטגוריה:מחוננות בקולנוע
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות קומדיה רומנטית אמריקאיות
קטגוריה:קומדיות מצבים אמריקאיות
קטגוריה:זוכי פרס בחירת הנוער: סדרות
קטגוריה:CBS: תוכניות וסדרות